Sarah Was Ninety Years Old
"Sarah Was Ninety Years Old" on eesti helilooja Arvo Pärdi 1977. aastal loodud teos. Teose 1976. aastal valminud algvariant kandis pealkirja "Modus" ning see oli pühendatud Helle ja Andres Mustonenile. Muusikateose pikkus on 25 minutit. Teose algvariandi kandis esimest korda ette vanamuusikaansambel Hortus Musicus 27. oktoobril 1976 Estonia kontserdisaalis.